
Ministru kabineta rīkojums Nr. 1194
Rīgā 2024. gada 18. decembrī (prot. Nr. 53 172. §)
Par plānu "Veselības darbaspēka attīstības stratēģija no 2025. gada līdz 2029. gadam"
· 1. Apstiprināt plānu "Veselības darbaspēka attīstības stratēģija no 2025. gada līdz 2029. gadam" (turpmāk – plāns).
· 2. Noteikt Veselības ministriju par atbildīgo institūciju plāna īstenošanā.
· 3. Plāna īstenošanā iesaistītajām institūcijām sagatavot un līdz 2026., 2027. un 2028. gada 1. jūlijam iesniegt Veselības ministrijā informāciju par plānā noteikto uzdevumu izpildi un rezultātiem.
· 4. Atbildīgajām ministrijām plānā paredzēto pasākumu īstenošanu 2025. un 2026. gadā nodrošināt atbilstoši tām piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2027. gadā un turpmākajos gados izskatīt Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā papildu valsts budžeta finansējums plānā paredzēto pasākumu īstenošanai netiek piešķirts vai tiek piešķirts daļēji, plāna izpildē iesaistītajām ministrijām nodrošināt, ka tiek īstenoti tie plānā paredzētie pasākumi, kurus kārtējā gadā var nodrošināt atbilstoši piešķirtajiem valsts budžeta līdzekļiem.

